AlexejDobrolubov/national_council_slovak_2010 huggingface dataset:
33. schôdza NR SR - 10.deň - B. popoludní
Dátum: 2025-04-09
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

64. Ďakujem za slovo. Dávid, na začiatku si citoval známeho a úspešného podnikateľa a ja sa s tým úplne viem stotožniť, s tými slovami. Áno, všetko sa dá, ak človek chce. A ja mám pocit, že vláda si to uvedomuje a je si toho vedomý, ale mám pocit, že chcú iba vtedy, keď z toho majú oni osobný prospech a nie naša krajina celkovo. Vláda hovorí, máme tu takú mantru, že verejné financie sú v hroznom stave a že treba šetriť, treba konsolidovať, ale čo urobí táto naša vláda? Nadelí si dvojnásobné platy, nakúpia si luxusné Mercedesy, obklopujú sa luxusom. A napríklad o našom návrhu zákona, o tom, aby sme zmrazili poslancom platy nechcú ani počuť. Vláda zabudla, že tu má počúvať ľudí a sú tu pre ľudí a ich záujmy. Ľudia na Slovensku chcú napr. istoty, fungujúci systém, zdravotníctvo, školy a spravodlivosť a mohol by som ešte veľmi, veľmi dlho pokračovať, ale nie je to potrebné si myslím. Hlúpa transakčná daň dusí ekonomiku, ako to bolo už niekoľkokrát povedané, ja som už v tejto rozprave asi počul tisícky odôvodnení pre to, prečo treba zrušiť túto daň. Ale nič, že prečo by sme mali mať takúto daň na Slovensku, aká existuje len v troch krajinách na svete - v Maďarsku, vo Venezuele a na Slovenku, bohužiaľ. Slovensko alebo aj ľudia na Slovensku vlastne takýmto spôsobom, si myslím, že zanevrú na tento štát a odídu odtiaľto, aj podnikatelia, aj mladí ľudia alebo sa presunú do šedej zóny ekonomiky. Zrušme túto hlúpu daň.
22. schôdza NR SR - 2.deň - B. popoludni
Dátum: 2024-10-23
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

36. Ďakujem za slovo. Ďakujem, Dávid, za tvoje vystúpenie. Nebudem môcť hovoriť, sme tu viacerí aktívni a neaktívni športovci a vieme, že aké je dôležité v našich životoch šport a prečo by sme mali podporovať šport aj na Slovensku. Bohužiaľ, viem, že na Slovensku viac peňazí nevyrieši problémy a nie hlavne s takýmto, takýmto spôsobom. V reakcii na návrh novely zákona o športe sa musíme jednoznačne postaviť proti akejkoľvek zmene, ktorá by znížila úroveň transparentnosti a verejnej kontroly. Ako si zdôraznil aj ty, Dávid, aj naša kolegyňa Natália, zníženie limitov na zverejňovanie finančných správ a rušenie funkcie kontrolórov v menších športových zväzoch predstavujú riziko pre efektívne a zodpovedné využívanie verejných prostriedkov. Financovanie športu musí byť adresné, transparentné a pod prísnou kontrolou. Novela zákona by mala byť prepracovaná, tiež s tým súhlasím, a naším cieľom by bolo, malo byť posilniť a nie oslabiť mechanizmy zodpovednosti.
14. schôdza NR SR - 1.deň - B. popoludní
Dátum: 2024-05-15
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

6. Ďakujem. Dámy a páni, nadviažem na rečníka s pomerne čerstvou informáciou. Strana SNS na čele s ministerkou Šimkovičovou a pánom večným pochybovateľom o existencii gravitácie Machalom chcú zaviesť špeciálne hodiny mediálnej výchovy na školách. Ak by to nebolo tak vážne, je to na smiech. Ľudia šíriaci dezinformácie, komunikujúci konzistentne klamstvá sa chcú dostať do verejných škôl a poskytovať vyvážené informácie o médiách deťom. Takže vyvážené spravodajstvo v novej televízii, v ktorej sa bude vysielať zmes spravodajských relácií z online vysielania TV Slovan. Následne vyvážené informovanie žiakov na školách pánom Machalom o existencii paranormálnych javov a do toho verejné dišputy o neexistencii covidu, plochosti Zeme, židovskom sprisahanectve a zombíkoch od top prispievateľov strany SNS na sociálnych sieťach. Veď sloboda prejavu, každý, kto má iný, opačný názor, má dostať na verejnosti priestor, aby ho vyjadril. Sme v tridsiatych rokoch 20. storočia v Nemecku.
12. schôdza NR SR - 15.deň - A. dopoludnia
Dátum: 2024-05-14
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

26. K tomuto návrhu zákona existuje veľa dôvodov, prečo to nepodporiť. Ja by som však podotkol tri také hlavné dôvody, prečo nepodporím tento návrh zákona. Ako sme si už zvykli, neprebehla k tomuto zákonu žiadna verejná diskusia. Ak je jedným z cieľov tohto zákona priniesť dôveryhodnosť a participáciu verejnosti, poslanci a poslankyne úplne ignorujú verejný diškurz. Tým, že organizácia získa nálepku zahraničnej podpory, opäť v diškurze, ktorý sa na tému finančnej podpory na Slovensku vedie, bude predstavovať toto označenie iba a výlučne stigmu a bude viesť k obmedzovaniu ich slobody združovať sa. Po tretie, berieme si príklad z Maďarska, avšak tento návrh zákona je ešte prísnejší. Súdny dvor EÚ pri maďarskom zákone dospel k záveru, že ich zákon zaviedol diskriminačné obmedzenia v súvislosti s darmi zo zahraničia. Je to teda nielen opak cesty k transparentnosti, slobode prejavu a združovania, ale aj porušením našej, či európskej legislatívy. Tento návrh zákona preto nepodporím.
9. schôdza NR SR - 16. deň - A. dopoludnia
Dátum: 2024-02-27
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

48. Ďakujem za slovo. Ďakujem, Julo, za tvoje vystúpenie. Súhlasím s tebou, že od začiatku, ako táto vládna koalícia nastúpila, počúvame, v akom sú stave financie, ako je vybrakovaná štátna kasa. Začalo to s trinástymi dôchodkami, teda nesplneným sľubom od prezidentského kandidáta Petra Pellegriniho, ktorý sľúbil dôchodcom, že im vyplatí 640 eur. Zrazu prišli na to, že sme na gréckej ceste a že nebudú vyplatené tie financie, ktoré sľubovali svojim voličom a voličkám. Na náš tlak z opozície našli 200 mil., po pár dní zrazu zase našli 200 mil. a vyplatili plošne všetkým dôchodcom 300 eur namiesto 640. Sebe áno, ľuďom nie. Sebe si dokázali zvýšiť platy o päťtisíc eur, teda o nejakých 96 %, ale štátnym zamestnancom ani o jeden cent. Je to smutné. Sebe si dokázali zabezpečiť alebo sa snažia zabezpečiť beztrestnosť a opäť obyčajným ľuďom týmto krokom bude len ublížené. A späť k daňovému bonusu. Ja tento návrh určite podporím a som veľmi rád za túto iniciatívu z nášho hnutia. Škoda, že tu nie je pán Glück, ktorý tak pekne sa snažil obhájiť zníženie premlčacích dôb. Možno, bol by som zvedavý, ako by sa snažil obhájiť to, prečo nevyplatiť ženám, našim slovenským matkám 100 eur ako daňový bonus.
9. schôdza NR SR - 14. deň - A. dopoludnia
Dátum: 2024-02-22
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

82. Ďakujem, vám kolegovia, kolegyne za faktické poznámky. Díky, Peťo, za opravu, ospravedlňujem sa. Tak, odznelo tu, odzneli tu, ja si myslím, že veľmi veľmi dobré argumenty k tomu, aby, aby sme s tým začali konečne niečo robiť. Vieme, že prečo to je dôležité. A čo sa týka nás tu v parlamente šiestich Rómov, si myslím, že to, že sme Rómovia, nie je len tá zodpovednosť, že teraz my budeme zastávať iba Rómov v parlamente, vôbec. Kto si, kto si to myslí, tak sa mýli, my nechceme zastupovať iba Rómov, my chceme zastupovať všetkých občanov Slovenska, lebo sme boli zvolení s ľuďmi, nie len s Rómami. (Potlesk.)
9. schôdza NR SR - 13. deň - A. dopoludnia
Dátum: 2024-02-21
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

40. Ďakujem vám, kolegovia, kolegyne, za faktické poznámky a tých prípadov, príkladov netransparentnosti máme tu toľko, že by sme tu mohli menovať ďalšie tri dni a tri noci. A pritom by som len v krátkosti tiež ešte raz pristúpil k tomu, aby som vyzval prezidentského kandidáta Petra Pellegriniho, aby prestal robiť handru z Ústavného súdu a poslal novelu Trestného zákona na zverejnenie v Zbierke zákonov. Ďakujem.
9. schôdza NR SR - 12.deň - B. popoludní
Dátum: 2024-02-20
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

120. Ďakujem za slovo. A ďakujem, Ľubo, za tvoju, za tvoje vystúpenie. Áno, kým v iných krajinách fungujú prísne mechanizmy na preverovanie a vyšetrovanie pôvodu majetku, na Slovensku dlhé roky fungujú podvodníci, mafiáni alebo organizované skupiny, ktorých pôvod majetku je nejasný alebo preukázateľne vysoko nad ich oficiálne majetkové pomery. A kvôli nefunkčnému zákonu naďalej vládne táto nespravodlivosť a podvodníci si svoj majetok môžu pokojne užívať aj naďalej. Sociálni demokrati, či z HLAS-u, alebo SMER-u, dlhodobo komunikujú, ako veľmi im záleží na zlepšovaní životných podmienok obyvateľov, ako sa chcú postarať o seniorov a aktuálne ako veľmi im záleží na tom, aby fungovala spravodlivosť na Slovensku. Priamym dôkazom je tá hanebná novela Trestného zákona. Ak ide poslancom vládnej koalície o dobro tejto spoločnosti, nemali by mať absolútne žiadny problém s posunutím tohto návrhu zákona do ďalšieho čítania a hlasovať aj nohami. Ak to bude naopak a nepodporia ho, poukážu zase len na svoju DNA a to je klamstvo, ignorantstvo a populizmus.
9. schôdza NR SR - 11. deň - A. dopoludnia
Dátum: 2024-02-16
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

16. Ďakujem, pani kolegyňa, za vaše vystúpenie. Zareagujem na to, čo v závere ste povedali, aby to bolo posunuté do druhého čítania. Tiež s tým súhlasím a chcem tomu veriť, že koaliční poslanci zahlasujú a posunie sa to do druhého čítania. Samotná poradňa pre ľudské práva, ktorá robila ten veľký výskum, kde otvorila túto tému, vám všetkým napísala korektný mail, aby ste to podporili. Je to veľmi dôležité. Rómky sú plnohodnotné občianky tejto krajiny. Ak si vážime ženy tejto kra... v tejto krajine, ak si vážime aj rómske ženy, toto je to najmenej, čo môžeme urobiť. Nemôžeme ako predstavitelia verejnej moci za to, čo sa dialo, práve preto neopakujme kroky predstaviteľov štátu za socializmu. Skúsme to opraviť. Ďakujem.
9. schôdza NR SR - 10.deň - B. popoludní
Dátum: 2024-02-15
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

135. Ďakujem za slovo. Sterilizácie sa uskutočňovali s falošným a klamlivým zámerom zastaviť pôrodnosť rómskych žien. Boli komunikované najmä zo strany vedúcich pracovníkov, nemocníc a zdravotníckych zariadení ako dobrovoľný, nenútený a uvedomelý akt, s ktorým ženy súhlasili. Podľa svedeckých výpovedí, ktoré boli uverejnené v komplexnej štúdií poradne pre občianske a ľudské práva z roku 2002, ženy boli uvedené do omylu, zavádzané, čo sa neskôr potvrdilo aj odpieraním a neumožnením prístupu k ich osobnej zdravotnej dokumentácii. Týmto krokom sa len potvrdila téza, že vtedajšia vládna garnitúra schvaľovala vykonávanie sterilizácií ako prostriedku na reguláciu pôrodnosti sociálne slabších vrstiev, ktoré sa uskutočňovalo najmä u rómskych žien. Regulovanie počtu detí bolo a je zásahom do osobnej integrity a je v rozpore s vtedajšou premisou podpory pronatalitnej rodinnej politiky, bohužiaľ, iba vo vzťahu k ženám z majoritnej časti obyvateľstva, keďže Rómovia a Rómky boli vnímaní ako nechcený objekt sociálnej politiky štátu. Teraz je pred nami ďalší pozitívny krok: finančne odškodniť ženy, ktorým tento štát tak veľmi ublížil. Áno, v poslednom období sme možno viac konfrontovaní s tým, že legislatíva skôr ženy chrániť nebude, prípadne im rovno ublíži, čo je aj prípad premlčacích lehôt pri sexuálnom násilí, prípadne znásilnení. My však pevne veríme, že tento návrh zákona prejde a poslanci a poslankyne vládnej koalície ho nezhodia zo stola. Ďakujem.
9. schôdza NR SR - 6.deň - B. popoludní
Dátum: 2024-02-08
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

130. Dámy a páni z vládnej koalície, vy tu idete schváliť pozmeňujúci návrh Trestného zákona, na základe ktorého znížite premlčaciu dobu za zločin znásilnenia a sexuálneho zneužívania z dvadsať na desať rokov. V praxi to znamená, že ochrana obetí, najmä žien a dievčat nebude zabezpečená. Toto nemá nič spoločné s restoratívnou preventívnou justíciou, nemá to nič spoločné s ochranou žien pred násilím, nemá to nič spoločné s odbornosťou, o ktorej doslova na uliciach ste hulákali. Vyhrali ste voľby, využívate a zneužívate, čo sa dá. Presne ako sexuálni predátori, ktorých touto novelou chránite. Hanbite sa. A pán Vlk, keby som žena, tak by som došiel za vami a opľul by som vás do ksichtu, lebo nič viac si nezaslúžite za svoje výroky, nič viac. (Potlesk.)
9. schôdza NR SR - 6.deň - B. popoludní
Dátum: 2024-02-08
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

80. Pán Hlina, ďakujem za vaše vystúpenie. Vy ste spomínali, že máte dve dcéry. Mne štyri dni dozadu sa narodila dcéra a bojím sa, že bude musieť vyrastať v tejto krajine, kde ženy nie sú a nebudú chránené, kde zločincom nebude hroziť pomaly už nič. Dámy a páni z vládnej koalície, vy ste skrátili premlčaciu dobu za zločin znásilnenia na polovicu z dvadsať na desať rokov a týka sa to aj sexuálneho zneužitia maloletých. Mali ste plné ústa restoratívnej justície, ako budete naprávať páchateľov trestnej činnosti a pomáhať obetiam. Ako im chcete pomáhať? Lebo vraj nikto takmer dvadsať rokov nemyslel. Teraz tým pozmeňujúcim schváleným návrhom im, prosím, ako pomôžete. To, čo ste urobili, nie je už ani hanba, ani prúser, je to výsledok morálneho úpadku vašich osobností. Ak môžem hodnotiť sto dní vášho vládnutia, tak cez vetu: Prišli ste, využili ste, zneužili ste. To, čo po vás zostane, je morálne bahno. Dobre sa v ňom vykúpte! (Potlesk.)
39. schôdza NR SR - 10.deň - B. popoludní
Dátum: 2025-09-24
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

No, Bea, naozaj si sa tu veľmi dôkladne pýtala pána ministra a koalície, že ako sa opovažujú a vytkla si im veľmi veľa vecí, na ktoré by mali odpovedať, no len žiaľ, máme tu pána ministra, ktorý tu sedí z povinnosti, tvári sa, že by bol stokrát radšej hocikde inde, len nepreberal balík za 2,7 mld. v parlamente, teda tam kde má a ako sa to má robiť, no žiaľ, myslím si, že odpovede sa nedočkáš. Ja som sa tiež včera snažila, pýtala som sa veľa otázok, napr. ohľadne toho, že ako je možné, že minister si dá na prezentáciu, že tá zvýšená DPH-čka na potraviny, ktoré majú viac soli a cukru sa nebude týkať detskej výživy a detského mlieka, a potom ho slovenská potravinárska komora usvedčí z toho, že predsa len sa to bude týkať, tak to opravujú na dvakrát a že teda, či na ministerstve nemá ľudí, ktorí by vedeli tie kódy z toho sadzobníka čítať, neodpovedal. Prečítala som mu email od slovenskej dôchodkyne, ktorý nám prišiel, ktorá sa sťažuje na to, že bude musieť svoju živnosť zavrieť, ktorou si privyrába pri dôchodku, pretože ona zarobí možno 200, 300, 400 maximálne euro mesačne a keď sa jej takto zdvihnú odvody, tak vlastne napísala, vyrátala si to sama, táto pani dôchodkyňa, že 87 % svojho zárobku, ktorý si privyrobí k dôchodku, vlastne zaplatí štátu, čiže jej sa to vôbec neoplatí, ale teda aj kašle na tie trináste dôchodky. Čiže aj to som sa pýtala, že či odpovie minister Kamenický niečo tejto pani dôchodkyni, že či teda má zavrieť tú živnosť, alebo, že čo má robiť, keď 87 % jej zárobku popri dôchodku odvedie štátu, ale nič. Dodnes sme sa vlastne nič nedozvedeli a obávam sa, že ani ty nedostaneš odpovede na svoje otázky, smutné.
39. schôdza NR SR - 9.deň - B. popoludní
Dátum: 2025-09-23
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ďakujem všetkým kolegom a kolegyniam za reakcie, špeciálne by som chcela tebe povedať Darinka, že presne si to vystihla pre mnohých ľudí na dôchodku, ale aj na materskej alebo rodičovskej je práve tá forma privyrobenia si, ani nie toľko o peniazoch, ale aj o tom, eh, že podporia sami seba, svoju samostatnosť, nezávislosť, že sa cítia užitoční a teraz ako táto pani dôchodkyňa, čo mi písala ten email, nielen že vlastne 87 % toho príjmu on jej príde, ale vlastne bude uvažovať nad tým, že teda tú živnosť, to privyrobenie si v podstate úplne ukončí, lebo sa jej to nebude oplatí a čo ju potom čaká, ja sa pýtam, že bude sedieť doma? Chúďa, proste nebude mať čo robiť, lebo ju táto vláda prinútila ukončiť tú živnosť, veď to je strašné. No a pokiaľ ide o tie potraviny, tak presne kolega Viskupič, že na to som chcela poukázať, že je tam ten chaos, prosto musela ich opraviť alebo upozorniť na tie problémy, tá potravinárska komora a oni teda hneď na to dali ďalšie dva pozmeňujúce návrhy, ale teraz kto má mať vôbec istotu, že tentoraz si už ten colný sadzobník a tie kódy pozreli správne a že teda naozaj tieto dôležité produkty sa nebudú zdražovať? No ja tú istotu nemám a teda chcela by som akože vedieť od ministra to uistenie, že naozaj, že už si to dobre pozreli, aj tie kódy sú dobre a že fakt sa tieto veci nebudú zdražovať a tiež by som chcela, aby odpovedal tej pani dôchodkyni, aby jej jasne povedal, že či teda má, či naozaj sa jej to takto dotkne, že 87 % svojho príjmu bude musieť v podstate odviezť štátu a tým pádom zavrieť tú svoju živnosť a teda, aby jej niečo odkázal, ale teda, keďže sa tu baví, tak zjavne je mu to úplne jedno a to je naozaj smutné.
39. schôdza NR SR - 9.deň - B. popoludní
Dátum: 2025-09-23
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Jana, mne sa veľmi páčilo, že si v tejto rozprave vlastne predstavila aj tú alternatívu, to čo by sme my navrhovali, aby vláda robila, aj teda čo je obsahom programového dokumentu TRESK-u, ktorý súčasný minister tiež teda takým veľmi jemu vlastným spôsobom okomentoval a mne je teda veľmi ľúto, že vlastne nikto z koalície, ani pán minister financií ťa vlastne nepočúvali, pretože znova sme tu pri schvaľovaní tretieho konsolidačného balíka, kde diskutujeme sami so sebou. A keď sa konsolidácia dotýka nás všetkých, aj ľudí na jednej strane sály, aj ľudí na druhej strane sály, tak ja by som si naozaj predstavovala, že o balíku 2,7 miliardy sa tu bude normálne viesť diskusia s nejakými argumentami a že keď ty povieš, že my by sme navrhovali toto, toto a toto, tak tu budem minister, ktorý ti bude schopný povedať, že prečo napríklad tak ... ===== Tak ja by som si naozaj predstavovala, že o balíku 2,7 miliardy sa tu bude normálne viesť diskusia s nejakými argumenty. A že keď ty povieš, že my by sme navrhovali toto, toto a toto, tak tu bude minister, ktorý ti bude schopný povedať, že prečo napríklad takéto opatrenia, ako daň z hazardu alebo teda vyššie zdanenie hazardu, alebo daň z majetku vlastne teda neboli prijaté, alebo teda čo sa im na nich nepáči a prečo vlastne prijali tie svoje opatrenia. Ale nič z toho sa nestalo. Ja pripomínam, že tu bolo sľúbené, že bude vytvorený dostatočný priestor na rokovanie o konsolidácii počas výborov, ale dopadlo to ako vždy. Ja som síce žiadala tú 5-hodinovú prestávku, aby naozaj sme mohli o tom diskutovať, ale nebolo to schválené a nebolo to schválené zjavne preto, lebo prosto tu nikto diskutovať nechcel. Pretože ako aj kolega Dostál povedal, tak ústavnoprávny výbor ani len nebol uznášaniaschopný. Takže takto to tu vyzerá. Balík za 2,7 miliardy a o tom, že či niektoré opatrenie je dobré alebo zlé to vlastne diskutuje opozícia s opozíciou.
39. schôdza NR SR - 9.deň - A. dopoludnia
Dátum: 2025-09-23
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Mária, ďakujem ti, že si túto tému znova ozvučila, lebo celý piatok sme sa tu skutočne snažili poukázať na problematické aspekty tohto zákona. A je to presne tá otázka v tom závere, že na akých ľuďoch im záleží. No, na akých? Ministrovi spravodlivosti tu záleží len na tom, aby svojich kamošov ochránil pred trestným stíhaním, urobil to trestnou novelou. Teraz, presne ako si povedala, tieto jubilejné odmeny budú legálnou korupciou, kedy jubilejnú odmenu dostane, prisľúbenú, ten, kto bude rozhodovať tak, ako sa tejto vládnej koalícii páči. A keď nebude stačiť jubilejná odmena, tak tu máme ďalšie aspekty tohto nebezpečného zákona, ktoré zavádzajú šikanózne prvky do disciplinárnych konaní, kedy vytrhajú disciplinárne konania z rúk kvalifikovaných sudcov Najvyššieho správneho súdu a dávajú ich do područia Súdnej rady a ministra spravodlivosti preto, aby tými disciplinárnymi konaniami mohol šikanovať sudcov, ktorí budú rozhodovať tak, ako sa jemu nepáči. Rovnako ako teraz neuspel v prípade pána Klimenta, keď ho nedokázal vyzliecť z talára, tak tento návrh, táto novela zákona o sudcoch mu umožní, aby v budúcnosti mohol ovplyvniť takéto a podobné konania. Jemu vôbec nezáleží na chudobných ľuďoch, ktorí nemajú na ex offo advokátov. Nezáleží mu na celej spravodlivosti. Nezáleží mu na tom, ako v skutočnosti sa táto spravodlivosť v praxi prejavuje. Ani mu nezáleží na tých odsúdených, čo sú vo väzniciach. To len potrebovali ako figový list na zakrytie trestnej novely. Jediné, na čom im záleží sú ich obvinení a obžalovaní kamaráti. (Potlesk.)
39. schôdza NR SR - 5.deň - A. dopoludnia
Dátum: 2025-09-16
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Pán kolega Krajčí, vy ste sa venovali tým dopadom konsolidácie na podnikateľov, domácich podnikateľov a na to, že teda sa obávate, že mnoho firiem to či už položí alebo sa rozhodnú zo Slovenska odísť. A ja by som len chcela pripomenúť pre komplexnosť tejto témy, že my sme tu v júni prerokovávali v skrátenom legislatívnom konaní novelu zákona o pobyte cudzincov, ktorá zaviedla drastické zníženie príchodu zahraničných podnikateľov na Slovensko. Čiže táto vláda nielen že vyštve alebo položí domácich podnikateľov, zároveň k nám ani nepríde zahraničná kreativita a zahraničný kapitál. Čiže ja sa fakt pýtam, že či títo ľudia vôbec rozumejú podstate ekonomiky, podstate toho aké hodnoty prináša podnikanie. Pretože, keď minister Kamenický na predstavovaní konsolidačného balíka ešte aj povie ten bonmot o tých džemoch a keksoch, ktoré si máme piecť a variť, tak ja sa pýtam, či on chápe, že ekonomika potrebuje preto aby fungovala, a aby tí podnikatelia, ktorí trebárs už podnikajú v potravinárstve, cukrárstve alebo majú kaviarne kde sa tie výrobky predávajú, aby sme tam chodili a míňali tam naše zárobky, pretože iným spôsobom nezarobia. Ale však keď všetko zdražie a ešte je aj rekordná inflácia ,tak to sa vlastne nedá robiť. A ja stále mám väčší a väčší pocit, že táto vláda nielenže nerozumie podstate ekonomiky a podnikaniu, ale že aj má nejakú, nejaký zvláštny typ zášte voči živnostníkom a podnikateľom na ktorých ide uvaliť takéto bremeno.
39. schôdza NR SR - 5.deň - A. dopoludnia
Dátum: 2025-09-16
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Dobrý deň ... ===== Dobrý deň. Michal, mne sa veľmi páčilo, že si poukázal aj na tú skutočnosť, že ideme konsolidovať, vláda si tu zvyšuje svoje platy, ale máme tu ľudí, ktorí sú šarlatánmi a ktorých platíme z našich daní a odvodov a presne napríklad to zvýšenie zdravotných odvodov je jedna z vecí, ktoré mňa osobne na tejto konsolidácii nahnevalo najviac, pretože to je ako s tou zdraženou diaľničnou známkou. Ideme platiť vyššie zdravotné odvody, ale čo za to máme? Nemocnice, kde padajú omietky na matky s deťmi, nemocnice, kde si musíte všetko, keď chcete nejaký štandard, ktorý je ako na západe, zaplatiť? Toto všetko ideme platiť z toho zvýšeného zdravotného odvodu v situácii, kedy tu máme ľudí priamo krytých premiérom, ktorí tu obhajujú to, že očkovanie škodí, rozširuje sa nám tu čierny kašeľ, osýpky a ďalšie choroby, ktoré tu už dávno nemali byť, meškajú vakcíny a za toto všetko si ideme zdvihnúť zdravotné odvody. Tak mi povedzte, v ktorej normálnej krajine by obyvateľstvo nešlo protestovať proti takejto vláde? A je to presne tak. Ľudia si idú uplatniť svoje právo, zhromažďovať sa, základné právo, o ktorom aj Michal hovoril na konci svojho prejavu. A je to právo, ktoré, pripomínam, táto vláda im chcela obmedziť cez Lex atentát. Čiže buďme radi, že ľudia vás prekukli a že vás dnes na námestiach prekuknú a ja dúfam, že ich tam bude čo najviac.